
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2.  Valsts kancelejai sagatavot rīkojuma projektu parakstīšanai.
· 3. Lai nodrošinātu Iekšlietu ministrijai papildu finansējumu valsts robežas apsardzības tehnoloģiskās infrastruktūras izbūvei (3. un 4. kārtā) uz Latvijas Republikas un Krievijas Federācijas valsts ārējās sauszemes robežas 2025. un 2026. gadam, atbalstīt Iekšlietu ministrijas priekšlikumu par bāzes izdevumu precizēšanu un:
· 3.1. palielināt finansējumu Iekšlietu ministrijas budžeta programmā 10.00.00 "Valsts robežsardzes darbība" 2025. gadam par 17 681 189 euro un 2026. gadam par 16 761 589 euro;
· 3.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 “Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu 2025. gadam par 17 681 189 euro un 2026. gadam par 16 761 589  euro.
· 4. Iekšlietu ministrijai iesniegt Finanšu ministrijā priekšlikumu atbilstoši šā protokollēmuma 3. punktā noteiktajam bāzes izdevumu precizēšanai 2025. gadam un 2026. gadam.
· 5. Pieņemt zināšanai, ka izdevumi, kas saistīti ar valsts robežas apsardzības tehnoloģiskās infrastruktūras izbūves turpināšanas pasākumu īstenošanu,  2024.-2026. gadā ir uzskatāmi par vienreizējo pasākumu likuma “Par valsts budžetu 2024. gadam un budžeta ietvaru 2024., 2025. un 2026. gadam” 5. panta 3. punkta izpratnē.

